તે પછી કુરિયને વધુ આગળ ભણવા માટે ભારત સરકારને સ્કોલરશિપ માટે અરજી કરી. ભારત સરકારની સ્કોલરશિપ પર તેઓ અમેરિકાની મિશિગન સ્ટેટ યુનિવર્સિટીમાં ભણવા ગયા અને મિકેનિકલ એન્જિનિયરિંગમાં માસ્ટર્સ ડિગ્રી હાંસલ કરી. સ્કોલરશિપના કારણે તેમને ડેરી એન્જિનિયરિંગનું પણ ભણવું પડયું. એ પછી સરકારની સ્પોન્સરશિપ પર તેઓ ૧૯૫૨-૫૬માં ન્યૂઝીલેન્ડ ડેરી ટેક્નોલોજીનું ભણવા-શીખવા સમજવા ગયા જ્યાં તે દેશ સહકારી ડેરીનું મુખ્ય મથક હતું. તે પછી ઓસ્ટ્રેલિયા પણ ગયા.